钦定古今图书集成/明伦汇编/氏族典/第333卷 > 刘劭
## 钦定古今图书集成/明伦汇编/氏族典/第333卷 > 刘劭

按《宋书二凶传》：“元凶劭，字休远，文帝长子也。年六岁，
拜为皇太子。年十二，出居东宫。始兴王濬素佞事劭，
与劭并多过失，虑上知，遂为巫蛊。黄门庆国预巫蛊
事，虑见及，乃具以白上。上大怒，将废劭，赐濬死。劭因
行弑逆，即伪位，改元太初。世祖及南谯王义宣随王
诞并举义兵，江夏王义恭遣鲁秀、薛安都、程天祚等”
趋宣阳门，会太极殿前劭穿西垣入武库井中，队副
高禽执之，送军门。江夏王义恭与诸王共临视之，斩
于牙下。四子：伟之、迪之、彬之，其一未有名，俱枭首。